Artemisia
        
         (dronning i Halikarnassos)
Store norske leksikon,Historie,Verdens historie og samtidshistorie,Asia,Perserrikets historie
Artemisia var dronning i bystaten Halikarnassos i Lilleasia på begynnelsen av 400-tallet fvt. Hun hersket også over øyene Kos, Nisyros og Kalymnos. Området var en på denne tiden underlagt perserne, under en satraps overherredømme.
Artemisia deltok aktivt i perserkongen Xerxes' tog mot Hellas 480 fvt. og stilte selv med fem skip. Hun omtales hos flere greske oldtidsforfattere, som Herodot (cirka 484–425) og Aristofanes (cirka 450–385). Ifølge de greske forfatterne skal hun ha kjempet tappert i slaget ved Salamis, en liten øy i nærheten av Athen, og etter persernes tap skal hun ha vært Xerxes´gode rådgiver. Både hennes liv og hennes død er omspundet av myter.Artemisias kampvilje og mot har også inspirert mange kunstnere opp gjennom tidene.